Document ID: 32006D0534

32006D0534
L 213/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 юли 2006 година
относно въпросник за предоставяне на отчети от страна на държавите-членки относно прилагането на Директива 1999/13/ЕО през периода 2005-2007 г.
(нотифицирано под номер С(2006) 3274)
(2006/534/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 1999/13/ЕО на Съвета от 11 март 1999 г. за ограничаване на емисиите на летливи органични съединения, дължащи се на употребата на органични разтворители в определени дейности и инсталации (1), и по специално член 11, параграф 1 от нея;
като има предвид, че:
(1)
Съгласно член 11, параграф 1 от Директива 1999/13/ЕО държавите-членки са задължени да изготвят доклади относно прилагането на тази директива въз основа на въпросник или схематични насоки, изготвени от Комисията.
(2)
Държавите-членки са изготвили доклад относно прилагането на тази директива за периода 1 януари 2003 г. - 31 декември 2004 г. в съответствие с Решение 2002/529/ЕО на Комисията (2).
(3)
Вторият доклад следва да обхваща периода от 1 януари 2005 г. до 31 декември 2007 г.
(4)
Мерките, предвидени в настоящото решение, са в съответствие със становището на комитета, посочен в член 6 от Директива 91/692/ЕИО на Съвета (3).
ПРИЕ НАСТОЯЩОТО РЕШЕНИЕ:
Член 1
Държавите-членки използват въпросника, установен в приложението към настоящото решение, за целите на изготвянето на отчет, който да обхваща периода от 1 януари 2005 г. до 31 декември 2007 г. и който трябва да бъде представен на Комисията съгласно член 11, параграф 1 от Директива 1999/13/ЕО.
Член 2
Адресати на настоящото решение са държавите-членки.
Съставено в Брюксел на 20 юли 2006 година.

Labels: 1
20
12
18
15